21 September – St. Matteus – God is ons Erns
Posted on 21 Sep 2018 21 Sep 2018 by Redaksie
21 September – St. Matteus
St. Matteus, apostel en evangelis
Matteus word tradisioneel geïdentifiseer met Levi, die seun van Alfeus. Hy was ŉ tollenaar, oftewel belastingopnemer, wat Jesus geroep het om Hom te volg. In daardie tyd was tollenaars deur die Jode as volksverraaiers beskou omdat hulle meelopers van die gehate Romeinse owerhede was. Hulle was verag en enige kontak met hulle is ten sterkste afgekeur. Die Fariseërs het hulle sommer meer as ‘sondaars’ geklassifiseer. Dit was deur baie as ‘n groot skandaal beskou dat Jesus sy vriendskap aan sulke mense gegee en selfs by hulle aan huis gegaan het. Jesus se antwoord aan hierdie mense was: “Dié wat gesond is, het nie ŉ dokter nodig nie, maar dié wat siek is” (Matteus 9:12). Die vroegste Kerkskrywers dui hom aan as die skrywer van ŉ Evangelie in Aramees, wat ons vandag as die eerste Evangelie in ons Nuwe Testament aanvaar. Volgens oorlewering het hy die Evangelie in die lande oos van die Persiese Golf gaan verkondig waar hy ŉ martelaarsdood gesterf het.
CategoriesBronmateriaal, Heiliges TagsHeiliges, St. Matteus
Previous PostPrevious 20 September – Gesegdes en Spreuke van St. Filip Neri
Next PostNext 21 September – Gesegdes en Spreuke van St. Filip Neri